CELEX: 62015CN0079
Language: el
Date: 2015-02-20 00:00:00
Title: Υπόθεση C-79/15 P: Αναίρεση που άσκησε στις 20 Φεβρουαρίου 2015 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (δεύτερο τμήμα) στις 17 Δεκεμβρίου 2014 στην υπόθεση T-400/10, Hamas κατά Συμβουλίου

4.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/17
            
         Αναίρεση που άσκησε στις 20 Φεβρουαρίου 2015 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (δεύτερο τμήμα) στις 17 Δεκεμβρίου 2014 στην υπόθεση T-400/10, Hamas κατά Συμβουλίου
   (Υπόθεση C-79/15 P)
   (2015/C 146/25)
   Γλώσσα διαδικασίας: η γαλλική
   
      Διάδικοι
   
   
      Αναιρεσείον: Συμβούλιο της Ευρωπαϊκής Ένωσης (εκπρόσωποι: B. Driessen, G. Étienne)
   
      Αντίδικοι κατ’ αναίρεση: Hamas, Ευρωπαϊκή Επιτροπή
   
      Αιτήματα
   
   Το αναιρεσείον ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου στην υπόθεση T-400/10·
            
         
               —
            
            
               να αποφανθεί οριστικώς επί των ζητημάτων που εγείρονται με την παρούσα αίτηση αναιρέσεως·
               και
            
         
               —
            
            
               να καταδικάσει την προσφεύγουσα στην υπόθεση T-400/10 στα δικαστικά έξοδα του Συμβουλίου στην πρωτοβάθμια δίκη, καθώς και στα δικαστικά του έξοδα στο πλαίσιο της παρούσας αναιρέσεως.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως, το αναιρεσείον προβάλλει τους ακόλουθους λόγους:
   Πρώτον, το αναιρεσείον εκτιμά ότι το Γενικό Δικαστήριο υπέπεσε σε πλάνη περί το δίκαιο κατά την εκτίμηση της χρήσεως από το Συμβούλιο πληροφοριών του δημοσίου τομέα, στο πλαίσιο της περιοδικής επανεξετάσεως των επιβληθέντων μέτρων.
   Δεύτερον, το αναιρεσείον προσάπτει στο Γενικό Δικαστήριο ότι υπέπεσε σε πλάνη περί το δίκαιο, καθόσον δεν κατέληξε στο συμπέρασμα ότι οι αποφάσεις των αρμοδίων αρχών των Ηνωμένων Πολιτειών της Αμερικής, αφενός, και του Ηνωμένου Βασιλείου, αφετέρου, συνιστούσαν επαρκή βάση για την εγγραφή της Hamas στον κατάλογο.